Diari Oficial de la Generalitat Valenciana


Sumari del DOGV 4020, del 13-06-2001 (2001/5300)

ORDRE de 30 de maig de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre de salut, el dret de propietat que es té sobre el solar de 1.520 m² de superfície situat al carrer José Mª Llopis, número 26, de Rafelbunyol.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4020

Data del DOGV
:   13-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5300


Data del document
:   30-05-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Rafelbunyol
    * cultura regional
    * propietat immobiliària

ORDRE de 30 de maig de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre de salut, el dret de propietat que es té sobre el solar de 1.520 m² de superfície situat al carrer José Mª Llopis, número 26, de Rafelbunyol. [2001/S5300]
  
Mitjançant escriptura pública de cessió gratuïta atorgada pel notari de València el senyor Miguel Vicente Almazán Pérez de Petinto, el dia 3 d'abril de 2001, número 1.985 del seu protocol, la Generalitat Valenciana va adquirir el dret de propietat sobre el solar de 1.520 m² de superfície situat al carrer José Mª Llopis, número 26, de Rafelbunyol, que consta en l'Inventari General de Béns i Drets de la Generalitat Valenciana amb el codi A02/46/223/0002 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat, per a ser destinat a centre de salut.
  
En virtut d'això, i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble situat al carrer José Mª Llopis, número 26, de Rafelbunyol, de 1.520 m² de superfície, que consta en l'Inventari General de Béns i Drets de la Generalitat Valenciana amb el número A02/46/207/0002, i que confronta: nord, carrer José Mª Llopis; sud, amb la finca matriu de la qual procedeix; est, zona de lliure accés a les parcel·les que integren l'illa núm. 2, i oest, reial sèquia de Montcada, zona verda enmig.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 30 de maig de 2001
  
El conseller d'Economia, Hisenda i Ocupació
  
VICENTE RAMBLA MOMPLET